CELEX: 62011TN0114
Language: fi
Date: 2011-02-25 00:00:00
Title: Asia T-114/11: Kanne 25.2.2011 — Giordano v. komissio

7.5.2011   
            
            
               FI
            
            
               Euroopan unionin virallinen lehti
            
            
               C 139/23
            
         Kanne 25.2.2011 — Giordano v. komissio
   (Asia T-114/11)
   2011/C 139/43
   Oikeudenkäyntikieli: ranska
   
      Asianosaiset
   
   
      Kantaja: Jean-François Giordano (Sète, Ranska) (edustajat: asianajajat D. Rigeade ja J. Jeanjean)
   
      Vastaaja: Euroopan komissio
   
      Vaatimukset
   
   Kantaja vaatii, että unionin yleinen tuomioistuin
   
               —
            
            
               toteaa, että Euroopan yhteisöjen komission 12.6.2008 antaman yhteisön asetuksen N:o 530/2008 antaminen on aiheuttanut vahinkoa Jean-François Giordanolle
            
         
               —
            
            
               velvoittaa Euroopan yhteisöjen komission suorittamaan Jean-François Giordanolle vahingonkorvauksena viisisataaneljäkymmentäkaksituhatta viisisataayhdeksänkymmentäneljä (542 594) euroa laillisine korkoineen, jotka on lisättävä pääomaan
            
         
               —
            
            
               velvoittaa Euroopan yhteisöjen komission korvaamaan oikeudenkäyntikulut kokonaisuudessaan.
            
         
      Oikeudelliset perusteet ja pääasialliset perustelut
   
   Kanteensa tueksi kantaja vetoaa viiteen kanneperusteeseen.
   
               1)
            
            
               Ensimmäinen kanneperuste koskee elollisten vesiluonnonvarojen säilyttämisestä ja kestävästä hyödyntämisestä yhteisessä kalastuspolitiikassa 20.12.2002 annetun neuvoston asetuksen (EY) N:o 2371/2002 (1) 7 artiklan 1 kohdan sivuuttamista ja ilmeistä arviointivirhettä, koska komissiolla on ollut oikeus toteuttaa kiireellisiä toimenpiteitä vain siinä tapauksessa, että vesiluonnonvarojen säilyttämiseen kohdistuu vakava uhka. Kantaja katsoo, ettei komissio ole osoittanut, että tonnikalaa olisi kalastusvuonna 2008 kalastettu yli kiintiöiden.
            
         
               2)
            
            
               Toinen kanneperuste koskee ammatin ja elinkeinon harjoittamisen vapauden loukkaamista Euroopan unionin perusoikeuskirjan 15 artiklan 1 kohdan vastaisesti, koska asetuksesta N:o 530/2008 on aiheutunut kantajan elinkeinotoiminnan rajoitus.
            
         
               3)
            
            
               Kolmas kanneperuste koskee oikeusvarmuuden periaatteen loukkaamista, koska asetuksessa N:o 530/2008 kiellettiin tonnikalan kalastus 16.6.2008 lähtien, vaikka se oli sallittu Ranskassa 30.6.2008 asti.
            
         
               4)
            
            
               Neljäs kanneperuste koskee luottamuksensuojan periaatteen loukkaamista, koska kantaja on voinut perustellusti luottaa siihen, että hän voi harjoittaa kalastuselinkeinoaan 30.6.2008 asti, kun tonnikalan kalastus oli alun perin sallittu Ranskassa 30.6.2008 asti.
            
         
               5)
            
            
               Viides kanneperuste koskee omaisuudensuojan loukkaamista, koska asetuksesta N:o 530/2008 on seurannut, että kantajan on ollut pakko lopettaa tonnikalan kalastus, vaikka hänellä on ollut maatalous- ja kalastusministeriön ajaksi 1.4.2008–30.6.2008 myöntämä kalastuslupa, joka muodostaa erottamattoman osan kantajan taloudellisista eduista. Kantaja vetoaa siihen, että
               
                           —
                        
                        
                           hänelle on aiheutunut hänen ammattinsa harjoittamiseen liittyvä vakava taloudellinen menetys, koska kalastamalla saatu tonnikala on ihmisoikeuksien ja perusvapauksien suojaamiseksi tehdyn yleissopimuksen ensimmäisen pöytäkirjan 1 kohdassa tarkoitettua omaisuutta
                        
                     
                           —
                        
                        
                           kyseessä on odotettavissa ollut saatava, johon kantaja on voinut perustellusti luottaa.
                        
                     
         
      (1)  EYVL L 358, s. 59.